টেকনাফের ১ম আন্তর্জাতিক ক্বেরাত সম্মেলনে এন্তেজামিয়া কমিটির বিচক্ষণিক সিদ্ধান্তে ক্বেরাত প্রতিযোগিতার আয়োজন করা হয়। এতে দুপুর থেকে আছর পর্যন্ত টেকনাফ উপজেলার বিভিন্ন মাদ্রাসার ২২ জন প্রতিযোগী অংশ গ্রহণ করে। তম্মধ্যে ১ম স্থান লাভ করে লেদা ইবনে আব্বাস মাদ্রাসার ছাত্র রফিকুল ইসলাম, যুগ্নভাবে ২য় স্থান লাভ করে সাবরাং নোয়াপাড়া জামিয়া ফারুকিয়ার ছাত্র নুরুল্লাহ ও রঙ্গীখালী ইসলামিক সেন্টারের ছাত্র আবদুল্লাহ এবং ৩য় স্থান লাভ করে মিঠাপানিরছড়া মাদ্রাসার অন্ধ হাফেজ মোঃ হোসাইন। অনুষ্টানের অতিথি টেকনাফ পৌর মেয়র হাজী মোঃ ইসলাম, টেকনাফ উপজেলা পরিষদের চেয়ারম্যান (ভারপ্রাপ্ত) আলহাজ্ব মাওঃ রফিক উদ্দিন, টেকনাফ আল-জামিয়া আল-ইসলামিয়ার প্রধান পরিচালক শায়খুল হাদীস আল্লামা মুফতী কিফায়তুল্লাহ শফীক, টেকনাফ পৌর প্যানেল মেয়র মাওঃ মুজিবুর রহমান ও টেকনাফ উপজেলা ওলামা পরিষদের সভাপতি আলহাজ্ব মাওঃ মাহবুবুর রহমান মাজাহেরী বিজয়ীদের পুরস্কার হস্তান্তর এবং টেকনাফ পৌর মেয়র হাজী মোঃ ইসলাম ব্যক্তিগত তরফ থেকে আর্থিকভাবে অনুদান দেন। ক্বেরাত প্রতিযোগিতার বিচারক ছিলেন আন্তর্জাতিক খ্যাতিসম্পন্ন ক্বারী মাওঃ জহিরুল ইসলাম (ঢাকা) ও ক্বারী মাওঃ জাহেদ হোছাইন কাসেমী।